ଚାନ୍ଦବାଲି ଗୋଷ୍ଠୀ ସ୍ବାସ୍ଥ୍ୟକେନ୍ଦ୍ର । ବ୍ଲକର ୩୬ଟି ପଞ୍ଚାୟତର ହଜାର ହଜାର ଲୋକ ଏହି ଡାକ୍ତରଖାନା ଉପରେ ନିର୍ଭର କରନ୍ତି । ନିକଟସ୍ଥ ରାଜକନିକା ବ୍ଲକର ରୋଗୀ ମାନେ ମଧ୍ୟ ଏହି ହସ୍ପିଟାଲ ଉପରେ ନିର୍ଭରଶୀଳ । କିନ୍ତୁ ଡାକ୍ତରଖାନାର ଅବସ୍ଥା କହିଲେ ନସରେ । ଡାକ୍ତରଖାନାରେ ନାହାନ୍ତି ଆବଶ୍ୟକ ସଂଖ୍ୟାରେ ଡାକ୍ତର । ଏଥିପାଇଁ ସ୍ଥାନୀୟ ଲୋକେ ଏବଂ ବିଭିନ୍ନ ସାମାଜିକ ସଂଗଠନ ପକ୍ଷରୁ ଅନେକ ସମୟରେ ଆନ୍ଦୋଳନ କରାଯାଇଛି । ଆବଶ୍ୟକ ସଂଖ୍ୟାରେ ଡାକ୍ତର ନଥିବାରୁ ରୋଗୀଙ୍କୁ ମିଳିପାରୁନି ଠିକ୍ ଭାବେ ଚିକିତ୍ସା ସୁବିଧା ।ଏଠାକୁ ଆସୁଥିବା ରୋଗୀଙ୍କ ମଧ୍ୟରୁ କାହାରି ଟିକିଏ କିଛି ଅଧିକ ଦେହ ଖରାପ ହେଲେ ଜିଲ୍ଲା ମୁଖ୍ୟ ଚିକିତ୍ସାଳୟକୁ ସ୍ଥାନାନ୍ତରିତ କରାଯାଏ । ଏଥିଯୋଗୁଁ ଚାନ୍ଦବାଲିବାସୀଙ୍କ ମଧ୍ୟରୁ ଦୀର୍ଘଦିନ ଧରି ଅସନ୍ତୋଷ ଲାଗି ରହିଥିବା ବେଳେ ସ୍ଥାନୀୟ ବାସିନ୍ଦା ଦିଲ୍ଲୀପ ରାଉତ ଏହି ସମସ୍ୟା ଉପରେ ତାଙ୍କର ରିପୋର୍ଟ ପଠାଇଛନ୍ତି।
